Ingedore Villaça Koch

Ingedore Grünfeld Villaça Koch (Eisenach, 1933ko irailaren 22a – São Paulo, 2018ko maiatzaren 15a) Alemanian jaiotako brasildar hizkuntzalaria izan zen, testuaren hizkuntzalaritzan aditua. Ia hogeita hamar urtez Campinas Estatuko Unibertsitatean irakatsi zuen eta Brasilgo Garapen Zientifiko eta Teknologikorako Kontseilu Nazionaleko ikertzaile emeritua izan zen. Latinoamerikako Diskurtso Ikerketen Elkartearen sortzaileetako bat izan zen.

 Bizitza 
Ingedore Villaça Koch familia judu batetik zetorren, Paul Grünfeld irakaslearen eta Annemarie Fackenheimen alaba izanik. Amaren aldeko aitona Julius Fackenheim medikua zuen, 1942ko azaroaren 13an Theresienstadteko konzentrazio-esparruan hil zena, eta osaba Alfred Fackenheim, 1943an Auschwitzen hil zena.

1939ko otsailaren 22an, Bigarren Mundu Gerra hasi baino lehen, Brasilera iritsi zen. 1955eko uztailaren 7an naturalizatu zen eta 1959an Luís Carlos Villaça Koch abokatuarekin ezkondu zen.

1956an, Zuzenbidean lizentziatu zen São Pauloko Unibertsitatean eta, 1974an, berriz, Filologian. Masterra eta doktoretza São Pauloko Unibertsitate Katoliko Pontifikalean egin zituen, eta doktorego ondoko ikasketak Tubingako Unibertsitatean.

Campinas Estatuko Unibertsitatean jardun zuen lanean, testuaren hizkuntzalaritzan espezializatuta, eta bere argitalpenengatik ezaguna egin zen. Brasilgo Garapen Zientifiko eta Teknologikorako Kontseilu Nazionaleko ikertzaile emeritua izan zen.

 Lanak 

 Erreferentziak 

 Kanpo estekak 

Kategoria:Turingiarrak
Kategoria:Brasilgo hizkuntzalariak
Kategoria:Emakume hizkuntzalariak
Kategoria:Brasilgo irakasleak
Kategoria:Emakume irakasleak
Kategoria:Alemaniako juduak
Kategoria:Brasilgo juduak
Kategoria:São Pauloko Unibertsitateko ikasleak
Kategoria:São Paulon hildakoak